Dr Pieter Mulder is ook as adjunk minister vir landbou uitgeskop en vervang met die omstrede gewese nasionale polisiekommissaris, Bheke Cele. Dalk kan hy die boere ‘n paar trieks leer oor hoe om jou grond uit te verhuur sonder dat die huurder agterkom dat dit eintlik net die agterplaas is en nie die hele plaas nie. Dit is as jy steeds ‘n agterplaas gaan oorhê na Zokwana al die landbougrond onder die opkomende grondeisers verdeel het. Boere wat vir kos vir die hele land kan sorg is hulle gewis nie.
Skuus vir die onnodige vraag. Hy gee maar net vir een van sy familie die reg om in ‘n sensitiewe gebied te gaan steenkool grawe. Ons lewe deesdae mos net vir die dag en hoef nie daaraan te dink om aan ons kinders iets oor te laat nie. Dit sal maar hulle eie saak wees hoe hulle gaan oorleef in ‘n omgedolwe, dor en droë Suid-Afrika.